قطر ناظیرلر شوراسی تورکیه-قطر یوکسک ایستراتژی شورانین ایجلاسی‌نین سونوجلارینی ممنونیتله قارشیلاییب.
قطرین رسمی خبر آژانسی‌نین (قنا) یایدیغی معلوماتا اساسن، قطر ناظیریرلر شوراسی‌نین هفته‌لیک توپلانتی‌سیندا تورکیه پرزیدنتی رجب طیب اردوغان و قطر امیری شیخ تمیم بن حمد آل ثانی‌نین رهبرلیگی ایله کئچن هفته آنکارادا باش توتان تورکیه-قطر یوکسک ایستراتژی شورانین 6-جی ایجلاسی‌نین نتیجه لرینین ممنونیتله قارشیلاندیغی ایفاده ائدیلیب.
قطر ناظیرلر شوراسی گؤروشلرین ایکی اؤلکه آراسینداکی گوجلو ایستراتژی علاقه لرین درین‌لیگی‌نین گؤستریجی‌سی اولدوغونو وورغولاییب.
تورکیه و قطر آراسیندا موختلیف ساحه لرده اینکیشاف ائدن ایکی طرف‌لی موناسیبتلر چرچیوسینده نوامبرین 26-دا تورکیه-قطر یوکسک ایستراتژی شورانین 6-جی ایجلاسی آنکارادا کئچیریلمیشدی و ایکی اؤلکه آراسیندا امکداشلیغا دایر 10 موقاویله ایمضالانمیشدی.
